b'\n_START_ARTICLE_\nAktyvumo ir d\xc4\x97mesio sutrikimas\n_START_SECTION_\nLigos etiologija\n_START_PARAGRAPH_\nAktyvumo ir d\xc4\x97mesio sutrikimui yra b\xc5\xabdingi neurofiziologiniai pakitimai. Jie gali b\xc5\xabti \xc4\xafgimti arba \xc4\xafgyti ir pasirei\xc5\xa1kia centrin\xc4\x97s nerv\xc5\xb3 sistemos sandaros arba funkcijos pakitimais dopamino  ir noradrenalino apykaitoje, pakitimais priekaktin\xc4\x97je \xc5\xbeiev\xc4\x97je arba sujaudinimo proces\xc5\xb3 slopinimo nepakankamumu. _NEWLINE_Aktyvumo ir d\xc4\x97mesio sutrikimus gali komplikuoti kiti psichikos sutrikimai: prie\xc5\xa1taraujan\xc4\x8dio neklusnumo ir asocialaus elgesio sutrikimai, narkomanija, depresija, nerimo sutrikimas. _NEWLINE_Lietuvoje \xc5\xa1is sutrikimas yra da\xc5\xbenai nediagnozuojamas ir tinkamai negydomas, nes psichiatr\xc5\xb3, neurolog\xc5\xb3, pediatr\xc5\xb3, \xc5\xa1eimos gydytoj\xc5\xb3 nepakankamai \xc5\xbeinomas. Situacij\xc4\x85 komplikuoja tai, kad iki \xc5\xa1iol Lietuvoje ne visai prieinami u\xc5\xbesienyje vartojami psichostimuliuojantys medikamentai. _NEWLINE_Nors tokio tipo medikamentai gali b\xc5\xabti labai naudingi, verta atsi\xc5\xbevelgti \xc4\xaf pavojus. Tai vaistai galintis sukelti neigiamus padarinius; yra u\xc5\xbefiksuota daug incident\xc5\xb3 - sutrik\xc4\x99s vaiko vystymasis (\xc5\xabgis, svoris), \xc5\xa1irdies ritmo poky\xc4\x8diai, ir re\xc4\x8diau pasitaikantys, bet mirtini infarktai. Alternatyva vaistams yra polineso\xc4\x8diosios riebal\xc5\xb3 r\xc5\xabg\xc5\xa1tys.'